 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady: 07.07.2020

Miestneho zastupiteľstva dňa: 14.07.2020

Z m e n a   č. 2 číselného a programového rozpočtu

Mestskej časti Bratislava - Podunajské Biskupice na rok 2020

Predkladá : Materiál obsahuje:

Mgr. Zoltán Pék - návrh uznesenia

starosta - návrh zmeny č.1 číselného

a programového rozpočtu na rok 2020

Zodpovedná:

Ing. Mariana Páleníková

prednostka

Spracoval:

Mgr. Zuzana Švarc Harisová

ekon.oddelenie

**Vyjadrenie miestnej rady ( zasadnutie dňa 07.07.2020 )**

**UZNESENIE č. 42/2020/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia finančná, podnikateľských činností a obchodu :

**Odporúča prerokovať materiál v Miestnej rade.**

**Návrh uznesenia**

Miestne zastupiteľstvo Mestskej časti Bratislava - Podunajské Biskupice

1. **schvaľuje**

1.) zmenu č. 2 číselného a programového rozpočtu Mestskej časti Bratislava -

Podunajské Biskupice na rok 2020 v nasledovnej štruktúre

|  |  |  |  |
| --- | --- | --- | --- |
|  | Schválený rozpočet | Zmena rozpočtu | Upravený rozpočet |
|  |  | + / - |  |
| bežné príjmy | 9 924 965 € | +403 098 € | 10 328 063 € |
| kapitálové príjmy | 222 993 € | +210 000 € | 432 993 € |
| finančné operácie | 0 € | + 1 826 968 € | 1 826 968 € |
| **príjmy spolu** | **10 147 958 €** | **+ 2 440 064 €** | **12 558 022 €** |
|  |  |  |  |
| bežné výdavky | 9 924 965 € | + 403 098 € | 10 328 063 € |
| kapitálové výdavky | 140 760 € | +1 766 621 € | 1 907 381 € |
| finančné operácie | 13 836 € | 0 € | 13 836 € |
| **výdavky spolu** | **10 079 561 €** | **+ 2 169 719 €** | **12 249 280 €** |
|  |  |  |  |

**B. berie na vedomie**

1.) medzipoložkový presun finančných prostriedkov

2.) presun finančných prostriedkov medzi funkčnými klasifikáciami alebo programami

**Dôvodová správa**

Zmena č. 2 číselného a programového rozpočtu Mestskej časti Bratislava - Podunajské Biskupice na rok 2020

V súlade so zákonom 583/2004 Z. z. o rozpočtových pravidlách územnej samosprávy a o zmene a doplnení niektorých zákonov ( ďalej len zákon o rozpočtových pravidlách územnej samosprávy ) predkladáme návrh II. zmeny rozpočtu Mestskej časti Bratislava – Podunajské Biskupice na rok 2020. Predložený návrh II. zmeny rozpočtu vo svojej príjmovej časti obsahuje zvýšenie bežných príjmov o 172 739 € a zvýšenie kapitálových príjmov o 200 000 €. Vo výdavkovej časti rozpočtu dochádza k zníženiu bežných výdavkov o 152 310 €, k zvýšeniu kapitálových výdavkov o 200 000 €. Bežný rozpočet je navrhnutý ako vyrovnaný vo výške 10 328 063 € a kapitálový rozpočet je navrhnutý ako schodkový vo výške 1 474 388 €.

Zmena rozpočtu je spracovaná podľa platnej rozpočtovej klasifikácie, vydanej Ministerstvom financií SR a v zmysle Všeobecne záväzného nariadenia č. 6/2019 o zásadách hospodárenia s finančnými prostriedkami Mestskej časti Bratislava – Podunajské Biskupice schváleného uznesením číslo 101/2018-2022 s účinnosťou od 15.10.2019.

Obec alebo vyšší územný celok sú povinní zostaviť svoj bežný rozpočet ako vyrovnaný alebo prebytkový. Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu.